અમદાવાદ જિલ્લા પંચાયતની ૩૪ બેઠક માટે યોજાયેલી ચૂંટણીમાં શાંતિપૂર્ણ મતદાન થયું હતુ. જેમાં ધોળકા, બાવળા, ધંધુકા, ધોલેરા તેમજ અન્ય સીટ પર અંદાજે સરેરાશ ૬૫ ટકા મતદાન થયું હતુ. જ્યારે નવી બનેલી બોપલ-ઘુમા નગર પાલિકા માટે પણ મતદારોએ ભારે ઉત્સાહથી મતદાન કર્યું હતુ. દસ્ક્રોઈમાં પણ સવારથી જ મતદારોમાં મતદાન માટે આનંદ જોવા મળતો હતો. દરમિયાન અમુક સિનિયર સિટીઝન મતદારોએ પણ વાહનો કે તેમના પરિવારજનોની મદદથી જે તે બૂથ પર પહોંચી જઈ તેમના મતાધિકારનો ઉપયોગ કર્યાે હતો. અને લોકશાહી તંત્રને મજબૂત બનાવવામાં યોગદાન આપ્યું હતુ. તો બીજી તરફ પહેલી વખત મતદાન કરનાર યુવા મતદારોમાં પણ મતદાન માટે અનોખો ઉત્સાહ જોવા મળ્યો હતો. આવા યુવા મતદારો બપોર બાદ વધુ પ્રમાણમાં વોટિંગ માટે આવ્યા હતા.